b'\n_START_ARTICLE_\nPriemolis\n_START_PARAGRAPH_\nPriemolis\xc2\xa0\xe2\x80\x93 gruntas, dirvo\xc5\xbeemis, nuos\xc4\x97din\xc4\x97 uoliena arba tiesiog nuos\xc4\x97dos, nuogulos sudarytos i\xc5\xa1 daugiausia molio dyd\xc5\xbeio daleli\xc5\xb3 ir aleurito, sm\xc4\x97lio bei didesni\xc5\xb3 dyd\xc5\xbei\xc5\xb3 daleli\xc5\xb3._NEWLINE_Termino \xe2\x80\x9epriemolis\xe2\x80\x9c reik\xc5\xa1m\xc4\x97\xc2\xa0\xe2\x80\x93 \xe2\x80\x9eartimas moliui\xe2\x80\x9c, tod\xc4\x97l jis nustato, kad uoliena ar nuogula yra pana\xc5\xa1i \xc4\xaf mol\xc4\xaf. Terminas ypatingai naudojamas kvartero geologijoje, pedologijoje, in\xc5\xbeinerin\xc4\x97je geologijoje ir kt. Skirtingos mokslo \xc5\xa1akos termin\xc4\x85 interpretuoja savaip. Pavyzd\xc5\xbeiui, kvartero geologijoje terminu \xe2\x80\x9epriemolis\xe2\x80\x9c da\xc5\xbeniausia taikomas glacigenin\xc4\x97ms nuoguloms apra\xc5\xa1yti. In\xc5\xbeinerin\xc4\x97je geologijoje bei geotechnikoje pagal Taryb\xc5\xb3 S\xc4\x85jungos, o dabar Rusijos valstybin\xc4\xaf standart\xc4\x85 priemoliu vadinamas gruntas, sudarytas i\xc5\xa1 molio, dulkio ir sm\xc4\x97lio daleli\xc5\xb3, kurio plastingumo skai\xc4\x8dius IP=7-17%. Lietuvoje per\xc4\x97mus Europos standartus in\xc5\xbeinerin\xc4\x97je geologijoje ir geotechnikoje terminas \xe2\x80\x9epriemolis\xe2\x80\x9c beveik nenaudojamas.\n_START_SECTION_\nPanaudojimas\n_START_PARAGRAPH_\nKaip statybin\xc4\x97 med\xc5\xbeiaga naudojama, kai statybose reikalingas gruntas, u\xc5\xbepildyti tu\xc5\xa1tumas, duobes, supilti pylimus ir pan. Kartais priemolis naudojamas kaip statybin\xc4\x97 med\xc5\xbeiaga statiniams.'